Blaze7451/Wiki-th-20250601 huggingface dataset:
วิกิพีเดีย:การเลือกตั้งคณะอนุญาโตตุลาการ ธันวาคม 2554/ผู้สมัคร/Taweetham/คำแถลง

===Taweetham**
3 เหตุผลที่ควรเลือกข้าพเจ้าเป็นอนุญาโตตุลาการของวิกิพีเดียภาษาไทย
# ความสัมพันธ์ชุมชน
#* ประสานงานกับชาววิกิพีเดียไทยอย่างต่อเนื่อง ให้เกียรติและยินดีร่วมงานกับอาสาสมัครทุกท่านไม่เลือกอายุ เพศ ศาสนา ความคิดเห็นทางการเมือง หรือการศึกษา ปฏิบัติงานทั้งในฐานะอาสาสมัครและผู้ดูแลระบบ ร่วมผลักดันการเปลี่ยนแปลงและโครงการจำนวนหนึ่ง เช่น ข้อความต้อนรับ AbuseFilter การยกเลิกแม่แบบเสียอรรถรส การลบภาพ NC-ND ด้วยบอต ลบภาพชอบธรรมในหน้าส่วนกลางด้วยมือ ฯลฯ
#* มีความสัมพันธ์ที่ดีกับมูลนิธิวิกิมีเดียและชาววิกิมีเดียในโครงการอื่น ปัจจุบันเป็นสมาชิกจดหมายข่าว internal-l ของมูลนิธิฯ  เป็นผู้ประสานงาน Wikimedia-TH  และเข้าร่วมการประชุมวิกิแมเนีย
# ความสามารถส่วนบุคคล
#* มีความสนใจในวิทยาการความรู้หลายสาขาทั้งวิทยาศาสตร์ และสังคมศาสตร์ ในอดีตก่อนพบกับวิกิพีเดีย เพื่อนเรียกว่าตู้สารานุกรมเคลื่อนที่... 
#* มีประสบการณ์ตรงด้านกฎหมาย แม้มิได้ร่ำเรียนอย่างเป็นทางการในสถาบันการศึกษา
# ความตั้งใจในการทำงานเพื่อวิกิพีเดียไทย
#* ระยะสั้น: จะล็อกอินอย่างน้อยวันละหนึ่งครั้ง ถ้าอยู่ในที่เข้าถึงอินเทอร์เน็ตได้ โดยบริการทั่วไปผ่าน WP:AN เป็นหลัก
#* ระยะกลาง: จะทำโครงการเพื่อเพิ่ม (1) ผู้อ่าน/การใช้งาน (2) อาสาสมัครเขียนบทความ/อาสาสมัครเชิงเทคนิค/อาสาสมัครผลิตสื่อ (3) ปริมาณ/คุณภาพของบทความ 
#* ระยะยาว: จะประสานตั้งหน่วยงานที่จะบริหารโครงการต่อไปอย่างยั่งยืน... Wikimedia Thailand เพื่อให้วางระบบให้อาสาสมัครทั้งหน้าเก่าและหน้าไปสืบสานงานกันต่อไปได้อย่างมีประสิทธิภาพ - สร้างความสัมพันธ์กับชุมชนอื่นๆ เช่น free software movement และ free knowledge movement ทั้งในและต่างประเทศ
คำแถลงอื่น
# ข้าพเจ้าควบคุมบอตสองบัญชีคือ Taweethaも (ผู้ดูแล) Taweethaモ (ผู้แลดู)
# ข้าพเจ้ารับรองว่ามีคุณสมบัติพื้นฐานตามข้อกำหนดของมูลนิธิวิกิมีเดีย และยอมรับเงื่อนไขว่าด้วยการเข้าถึงข้อมูลส่วนบุคคล
# ข้าพเจ้าเคยถูกบล็อกหนึ่งครั้ง เนื่องจากความผิดพลาดของ JBot
*Taweetham
หมวดหมู่:คำแถลงผู้สมัครรับเลือกตั้งคณะอนุญาโตตุลาการวิกิพีเดีย 2554
คนองศึก วีระศักดิ์เล็ก

คนองศึก วีระศักดิ์เล็ก (1 เมษายน พ.ศ. 2530 – ) เป็นนักมวยไทยชาวไทย จากจังหวัดอุบลราชธานี จากค่ายมวยวีระศักดิ์เล็กแฟร์เท็กซ์มวยไทยยิม และปัจจุบันเป็นแชมป์เอ็ม-วัน รุ่นเฟเธอร์เวท รวมถึงเป็นแชมป์โลกรุ่นไลท์เวทของสหพันธ์มวยไทยอาชีพโลก

**ประวัติ**
ในช่วงต้น เขาเป็นนักมวยไทยเจ้าของตำแหน่งรุ่นซูเปอร์แบนตั้มเวทจากสนามมวยเวทีลุมพินี
วันที่ 16 ตุลาคม พ.ศ. 2548 ในรายการแข่งขันของสหพันธ์ออลเจแปนคิกบ็อกซิง เขาได้พบกับนาโอกิ มาเอดะ และถือเป็นการเปิดตัวครั้งแรกที่ประเทศญี่ปุ่น โดยเขาเป็นฝ่ายชนะน็อค ซึ่งเขาใช้ชื่อในการแข่งขันครั้งนั้นว่า คนองศึก แฟร์เท็กซ์
19 มีนาคม พ.ศ. 2549 ในรายการแข่งขันของสหพันธ์ออลเจแปนคิกบ็อกซิง เขาได้ดวลฝีมือกับเกนจิ ยามาโมโตะ ซึ่งเขาเป็นฝ่ายแพ้น็อคจากการถูกโจมตีเข้าทางด้านซ้ายของลำตัว
ในการแข่งขันรายการเอ็ม-วัน ซึ่งจัดขึ้นในวันที่ 3 มิถุนายน พ.ศ. 2550 เขาได้พบกับอากิระในรอบรองชนะเลิศ และเป็นฝ่ายชนะน็อคด้วยการชกหมัดตรงขวา ซึ่งเขาใช้ชื่อ คนองศึก วีระศักดิ์เล็ก ในการแข่งขันดังกล่าว
คนองศึกแข่งขันในสหพันธ์นิวเจแปนคิกบ็อกซิงเป็นครั้งแรกในวันที่ 23 พฤศจิกายน พ.ศ. 2550 โดยได้พบกับเท็ตสึยะ ยามาโตะ และเป็นฝ่ายชนะน็อคด้วยหมัดตรงซ้าย
วันที่ 5 กรกฎาคม พ.ศ. 2551 ได้มีการจัดรายการขึ้นที่อากาซากะ ซากาสึสแควร์ ในรายการ "เค-วัน เวิลด์แมกซ์ & ดรีม พรีเซ็นต์ อากาซากะไฟท์เฟสติวัล" เขาได้พบกับศิษย์ร่วมสำนักที่มีชื่อว่า วัลลพ วีระศักดิ์เล็ก โดยคนองศึกเป็นฝ่ายแพ้น็อคในการแข่งขัน
วันที่ 6 มิถุนายน พ.ศ. 2553 เขาได้ร่วมแข่งขันชิงแชมป์รุ่นไลท์เวทของสหพันธ์มวยไทยอาชีพโลก โดยได้พบกับมาซูดะ ฮิโรเสะ และเป็นฝ่ายชนะการตัดสิน 3-0
12 กันยายน พ.ศ. 2553 เขาได้พบกับ เอ็นโด ซาโตชิ ในรายการเอ็ม-วันรุ่นไลท์เวทของสหพันธ์มวยไทยอาชีพโลก ด้วยการเดิมพันชิงดับเบิลแชมป์ของรายการระดับโลก และเป็นฝ่ายชนะน็อคโดยใช้ศอกซ้ายจนชนะรายการเอ็ม-วัน ในรุ่นไลท์เวท
วันที่ 30 ธันวาคม พ.ศ. 2553 ที่รายการเวิลด์วิคทอรีโรดพรีเซ็นต์: โซลออฟไฟท์ เขาได้พบกับยามาโมโตะ เก็นคิ ซึ่งเป็นการต่อสู้ในกติกามวยไทย และกรรมการตัดสินให้คนองศึกเป็นฝ่ายชนะ 3-0
วันที่ 23 มกราคม พ.ศ. 2554 ในรายการหลักของสหพันธ์นิวเจแปนคิกบ็อกซิง เขาได้ชิงชัยกับราชาตะ และเป็นฝ่ายชนะโดยกรรมการตัดสิน 3-0

**อ้างอิง**

**แหล่งข้อมูลอื่น**
  SRC 選手データ date=2010-12-19 
หมวดหมู่:นักมวยไทยชาวไทย
หมวดหมู่:นักมวยจากจังหวัดอุบลราชธานี
หมวดหมู่:นักมวยไทยจากค่ายมวยแฟร์เท็กซ์
หมวดหมู่:แชมป์โลกมวยไทย
วิกิพีเดีย:การเลือกตั้งคณะอนุญาโตตุลาการ ธันวาคม 2554/ผู้สมัคร/beamking/คำแถลง

เนื่องจากสมาชิกหลายท่านได้ท้วงติงข้าพเจ้าถึงความไม่เหมาะสมในคุณสมบัติ ข้าพเจ้าขอน้อมรับและขอถอนตัวจากการเลือกตั้ง
หมวดหมู่:ภาพยนตร์ในประเทศแคนาดา

แคนาดา
หมวดหมู่:สื่อในประเทศแคนาดา
หมวดหมู่:ศิลปะในประเทศแคนาดา
หมวดหมู่:ประเทศแคนาดา
อีวาย

อีวาย หรือ เอินส์ทแอนด์ยัง (Ernst & Young ภายหลังเปลี่ยนชื่อเป็น EY) เป็นหนึ่งในบริษัทตรวจสอบบัญชีสี่แห่งที่ใหญ่ที่สุดในโลกควบคู่กับ ดีลอยต์ทูชโทมัตสุ ไพรซ์วอเทอร์เฮาส์คูเปอส์ และ เคพีเอ็มจี ให้บริการทั้งด้านการบัญชีและที่ปรึกษา ดังนี้ บริการสอบบัญชีและจัดทำบัญชี บริการที่ปรึกษาด้านการเงิน บัญชี และภาษีอากร บริการที่ปรึกษาทางธุรกิจและการจัดการ บริการวางแผนยุทธศาสตร์ และบริการบริหารความเสี่ยง โดยสำนักงานใหญ่ตั้งอยู่ในกรุงลอนดอน ประเทศอังกฤษ มีพนักงาน ประมาณ 152,000 คน และสำนักงานราว 670 แห่งใน 140 ประเทศทั่วโลก

**ประวัติบริษัท**
 ค.ศ. 1894 เฟรเดอริ วินนี่และลูกชาย ก่อตั้งบริษัทตรวจสอบบัญชีขึ้นที่ประเทศอังกฤษภายใต้ชื่อ วินนี่ สมิธแอนด์วินนี่ - ภายหลังสงครามโลกครั้งที่ 2 วินนี่สมิธแอนด์วินนี่ จับมือเป็นพันธมิตรกับบริษัทอเมริกันชื่อ เอินส์ท แอนด์ เอินส์ท เพื่อขยายขอบเขตการทำธุรกิจครอบคลุมกิจการทั้งยุโรปและสหรัฐอเมริกา- ค.ศ. 1965 พ่อลูกตระกูล วินนี่ ได้รวมกิจการกับ บราวน์เฟลมมิ่งแอนด์เมอเรย์ และเปลี่ยนชื่อเป็น วินนี่เมอเรย์ ก่อนที่บริษัท วินนี่เมอเรย์ จะรวมกิจการอีกครั้งกับ เทอร์เควนเบอร์ตันเมย์ฮิว บริษัทสอบบัญชีของอังกฤษอีกแห่งหนึ่ง- ค.ศ. 1979 เอินส์ท แอนด์ เอินส์ท เข้ารวมกิจการกับลูกตระกูล วินนี่ และเปลี่ยนชื่อบริษัทใหม่เป็น เอินส์ท แอนด์ วินนี่- ค.ศ. 1989 บริษัทสอบบัญชี อาเธอร์ยัง ซึ่งเป็นสำนักงานบัญชีที่มีชื่อเสียงและ ได้รับความเชื่อถือ ทว่ากำลังเผชิญปัญหาหนักจากการถูกฟ้องร้องดำเนินคดีที่มีมูลค่า 400 ล้านดอลลาร์สหรัฐจากการเป็นผู้สอบบัญชีของสถาบันการเงินประเภทเงินฝากออมทรัพย์และเงินให้กู้ยืมหลายแห่ง ได้ตัดสินใจเข้ารวมกิจการกับ เอินส์ท แอนด์ วินนี่ และเปลี่ยนชื่อบริษัทใหม่เป็น เอินส์ท แอนด์ ยัง

**บริษัทในยุคปัจจุบัน**
 ค.ศ. 1990 เอินส์ท แอนด์ ยัง เน้นพัฒนาธุรกิจที่ปรึกษา บริษัทจึงตัดสินใจเข้าซื้อกิจการบริษัท ไรท์คิวเลนท์แอนด์โค ซึ่งเป็นบริษัทที่ปรึกษาด้านปิโตรเลียมและปิโตรเคมี และตั้งบริษัทใหม่ชื่อ เอินส์ทแอนด์ยัง ไรท์คิวเลนท์ - ค.ศ. 1998 บริษัท ไพรซ์วอเตอร์เฮาส์ รวมกิจการกับบริษัท คูเปอร์สแอนด์ไลแบรนด์ และเปลี่ยนชื่อเป็นบริษัท ไพรซ์วอเตอร์เฮาส์คูเปอร์ส ทางบริษัท เอินส์ท แอนด์ ยัง จึงเสนอข้อตกลงจะรวมกิจการกับบริษัทเคพีเอ็มจี หากทว่าการเจรจาล้มเลิกภายในนั้น ด้วยเหตุผลที่ว่า กระบวนการรวมกิจการมีความยุ่งยากและซับซ้อนเกินไป 

**แหล่งข้อมูลอื่น**
  Ernst & Young global website-  Ernst & Young – Company Information
หมวดหมู่:บริษัทของสหราชอาณาจักร
หมวดหมู่:บริษัทที่ก่อตั้งในปี พ.ศ. 2392
หมวดหมู่:ภาพยนตร์ในประเทศนิวซีแลนด์

นิวซีแลนด์
หมวดหมู่:สื่อในประเทศนิวซีแลนด์
หมวดหมู่:ศิลปะในประเทศนิวซีแลนด์
หมวดหมู่:ประเทศนิวซีแลนด์
วิกิพีเดีย:การเลือกตั้งคณะอนุญาโตตุลาการ ธันวาคม 2554/ผู้สมัคร/Pongsak ksm

หมวดหมู่:ผู้สมัครรับเลือกตั้งคณะอนุญาโตตุลาการวิกิพีเดีย 2554
ฟาทอม

ฟาทอม (fathom ย่อว่า ftm) คือหน่วยวัดความยาวชนิดหนึ่งในระบบอังกฤษและระบบประเพณีสหรัฐอเมริกา มักนิยมใช้วัดความลึกของทะเล
หนึ่งฟาทอมยาว (ลึก) เท่ากับ 2 หลา (6 ฟุต หรือ 1.8288 เมตร)  ขนาดของฟาทอมแตกต่างกันไปบ้างเล็กน้อยขึ้นอยู่กับว่า มันถูกนิยามให้ยาวเท่ากับหนึ่งในพันส่วนของหน่วยไมล์ทะเล หรือเป็นพหุคูณของหน่วยหลาแบบอังกฤษ แต่เดิมมีที่มาจากระยะห่างระหว่างสุดปลายนิ้วทั้งสองข้างเมื่อกางแขน ฟาทอมจึงมีความยาวแปรผันอยู่ระหว่าง 5–5½ ฟุต (1.5–1.7 เมตร)
ชื่อหน่วยฟาทอมมาจากภาษาอังกฤษเก่า fæðm แปลว่า แขนที่อ้าออกเพื่อโอบกอด หรือแขนทั้งสองที่กางออก  ซึ่งต่อมาภาษาอังกฤษกลางก็กลายเป็น fathme
ตัวย่อของฟาทอมอาจพบแบบอื่นได้อีกเช่น f, fath, fm, fth, fthm

**อ้างอิง**
  postscript = 

**ดูเพิ่ม**
 วา

**แหล่งข้อมูลอื่น**
  An explanation of the fathom marks used at sea (retrieved Sept 2005).-  Fathom - LoveToKnow 1911. 1911 Encyclopædia Britannica - Free Online.-  Hungarian web page that refers to the length of a "bécsi öl" date=2006-09-01 
หมวดหมู่:หน่วยความยาว
น้ำตกวังเปียน

น้ำตกวังเปียน
น้ำตกวังเปียน หรือ น้ำตกห้วยโก๋น เป็นน้ำตกที่อยู่ในเขตหน่วยพิทักษ์อุทยานแห่งชาติดอยภูคา ที่ 1 (ห้วยโก๋น)  บริเวณบ้านห้วยทรายขาว ตำบลห้วยโก๋น อำเภอเฉลิมพระเกียรติ จังหวัดน่าน เป็นน้ำตกที่มีขนาดใหญ่ สายน้ำตกจะไหลลดหลั่นเกิดเป็นหินปูนที่สวยงามดูคล้ายบันได แต่ละชั้นจะสวยงามแตกต่างกันไป บริเวณธารน้ำตกเต็มไปด้วยป่าหวาย ป่ากล้วย และพรรณไม้นานาพรรณ การชมน้ำตกสามารถเดินจากบริเวณล่างสุด ฝ่ากระแสน้ำที่ตกลงมาไปตามชั้นของเส้นทางน้ำตก จนถึงชั้นบนสุด จะพบถ้ำบนยอดเขาขนาดใหญ่ ซึ่งมีน้ำไหลออกมาจากปากถ้ำดังกล่าว แล้วไหลลงสู่ชั้นต่าง ๆ ของน้ำตก จนถึงชั้นล่างสุดลงสู่แม่น้ำน่าน
สภาพบรรยากาศโดยรอบจะร่มรื่นสวยงาม เขียวขจี มีหาดทรายและแอ่งน้ำขนาดใหญ่ เหมาะแก่การเล่นน้ำและพักผ่อนท่ามกลางธรรมชาติอย่างแท้จริง สามารถเดินทางมาท่องเที่ยวได้ตลอดทั้งปี โดยในฤดูฝนจะมีปริมาณน้ำมากและแม่น้ำน่านจะมีสีขุ่นแดง

**การเดินทาง**
การเดินทางไปตามทางหลวงหมายเลข 1080 ถนนสายน่าน-ทุ่งช้าง ประมาณ 130 กิโลเมตร ถึงห้วยโก๋นต่อด้วยทางหลวงหมายเลข 1081 อีกประมาณ 7 กิโลเมตร สังเกตเห็นป้ายบอกแยกทางขวามือ ไปตามถนนลูกรังประมาณ 4 กิโลเมตร เส้นทางจะคดเคี้ยว ขรุขระ ควรใช้รถยนต์ที่มีสภาพดี ถึงที่พักรถต้องเดินทางต่อด้วยเท้าอีกประมาณ 2 กิโลเมตร

**อ้างอิง**
วังเปียน
หมวดหมู่:อำเภอเฉลิมพระเกียรติ (จังหวัดน่าน)
นาก (โลหะ)

นาก เป็นโลหะผสมที่เกิดจากการผสมระหว่าง ทองแดง ทองคำ และ เงิน ในประเทศไทยหรือกลุ่มประเทศแถบเอเชียตะวันออกเฉียงใต้นิยมนำมาทำเป็นเครื่องประดับ เช่น กำไล สร้อยคอ เข็มขัด มีสีแตกต่างกัน เรียกว่าสีนาก ขึ้นอยู่กับอัตราส่วนผสมของธาตุที่นำมาผสมกัน มีความแข็งแรงกว่าทองคำ ทนต่อการกัดกร่อน

**โลหะผสมอื่น**
ในประเทศไทยและประเทศในแถบเอเชียตะวันออกเฉียงใต้ นอกจากทองคำที่นิยมทำเป็นเครื่องประดับแล้ว โลหะผสมต่าง ๆ ก็ได้รับความนิยมไม่แพ้กัน แต่เนื่องจากโลหะผสมบางชนิด มีส่วนประกอบที่เหมือนกัน หรือคล้ายคลึงกันมาก จะต่างกันก็ที่อัตราส่วนของโลหะต่าง ๆ ที่ใช้ในการผสมเท่านั้น
จึงเป็นปัญหาของผู้คนจำนวนไม่น้อย ที่ไม่สามารถแยกโลหะมีผสมเหล่านี้ออกได้ โลหะผสมที่มีลักษณะคล้ายกับนาก ยกตัวอย่างเช่น- Pink Gold (ทองชมพู)  มีทองเป็นส่วนผสมร้อยละ 75 หรือประมาณ 18k รองลงมาคือโลหะอื่น ๆ และสุดท้ายคือทองแดงที่จะมีส่วนผสมเพียงเล็กน้อย ทำให้สีของทองออกเป็นสีชมพู ไม่แดงมาก - Red Gold  มีทองเป็นส่วนประกอบร้อยละ 75 ซึ่งมีความคล้ายคลึงกับ Pink Gold เป็นอย่างมาก แต่จุดต่างที่สำคัญก็คือ  จะมีอัตราส่วนของทองแดงมากกว่าโลหะอื่น ๆ  ทำให้สีออกแดง ไม่อมชมพูเหมือนทองชมพู และจุดต่างของ Red Gold กับนากคือมีความสุกใสกว่า- White Gold (ทองขาว) จะมีส่วนผสมของทองคำ แพลเลเดียม สังกะสี และนิกเกิล

**อ้างอิง**

**แหล่งข้อมูลอื่น**
  วัสดุเครื่องประดับ  date=2007-11-26 
หมวดหมู่:เครื่องประดับ
หมวดหมู่:โลหะเจือ
หมวดหมู่:โลหะมีค่า
หมวดหมู่:โลหะมีสกุล
พุซ อิน บู๊ทส์

พุซ อิน บู๊ทส์ (italic=yes) เป็นภาพยนตร์คอมพิวเตอร์แอนิเมชันผจญภัย ที่ผลิตโดยดรีมเวิร์กสแอนิเมชัน กำกับโดย คริส มิลเลอร์ (ซึ่งกำกับ เชร็ค 3 ใน ค.ศ. 2007) ภาพยนตร์จัดฉายในโรงที่สหรัฐอเมริกาวันที่ 28 ตุลาคม ค.ศ. 2011  ในระบบ ดิจิตอล 3 มิติ และไอแมกซ์ 3 มิติ
ภาพยนตร์ชุดนี้เป็นภาคแยกพรีเควล ออกจากเฟรนไชส์เชร็ค โดยมีตัวละคร พุซ อิน บู๊ทส์ ออกผจญภัยในช่วงก่อนที่เขาจะปรากฏตัวใน เชร็ค 2 ในค.ศ. 2004 พร้อมด้วยเพื่อนสนิทของเขา ฮัมป์ตี้ ดัมป์ตี้ และ คิตตี้ ซอฟท์พอว์ ซึ่งพุซจะได้เผชิญกับแจ๊คและจิลซึ่งเป็นสองวายรายผู้ครอบครองเมล็ดถั่ว

**เนื้อเรื่องย่อ**
เมื่อนานมาแล้ว ก่อนที่พุซ อิน บู๊ทส์ จะได้พบกับเชร็ค เขาได้กระทำการออกผจญภัยกับคิตตี้ ซอฟท์พอว์ ซึ่งเป็นแมวสาวที่ปราดเปรียว รวมถึง ฮัมป์ตี้ ดัมป์ตี้ ซึ่งเป็นผู้ทรงปัญญาประจำกลุ่ม แต่ก็มีสิ่งที่ก่อให้เกิดความโกลาหล เมื่อแจ๊คและจิลซึ่งเป็นพวกนอกกฎหมาย ได้ทำการขัดขวางมิให้พุซและพวกพ้องปฏิบัติการได้สำเร็จ ก่อนที่ความจริงบางอย่างที่พุซไม่เคยคาดคิดมาก่อนได้เปิดเผยขึ้นในเวลาต่อมา รวมถึงเหตุการณ์ได้นำพาให้พวกเขาต้องปกป้องทุกชีวิตในเมืองซาน ริคาร์โด ที่พวกเขาอาศัยอยู่นั่นเอง

**ผู้พากย์เสียง**
ไฟล์:Chat potté 3.jpg|thumb|ซัลมา ฮาเยก กับ แอนโทนิโอ แบนเดรัส ที่การจัดฉายภาพยนตร์รอบปฐมทัศน์ในกรุงปารีส

**การตอบรับ**

**บ็อกซ์ออฟฟิศ**
ภาพยนตร์ทำรายได้ 149,260,504 ดอลลาร์สหรัฐในอเมริกาเหนือ และ 399,700,000 ดอลลาร์สหรัฐในประเทศอื่นๆ และทำรายได้ทั่วโลกรวม 548,960,504 ดอลาร์สหรัฐ ซึ่งเป็นภาพยนตร์ที่ทำรายได้สูงสุดเป็นอันดับที่สิบเอ็ดใน ค.ศ. 2011 และเป็นภาพยนตร์แอนิเมชันที่ทำรายได้สูงสุดเป็นอันดับสามถัดจาก กังฟูแพนด้า 2 (665.7 ล้านดอลลาร์สหรัฐ) และ สายลับสี่ล้อ ซิ่งสนั่นโลก (559.9 ล้านดอลลาร์สหรัฐ)

**รางวัล**
พุซ อิน บู๊ทส์ ได้รับรางวัลชนะเลิศ- คิดส์ชอยซ์อะวอดส์ — สาขา Favorite Animated Movie- แซทเทิร์นอะวอดส์ — สาขา Best Animated Film- วีเมนฟิล์มคริติกส์เซอร์เคิล — สาขา Best Animated Females

**วิดีโอเกม**
พุซ อิน บู๊ทส์ ในฉบับวิดีโอเกมมีรูปแบบตามแบบฉบับภาพยนตร์ พัฒนาโดยบลิซเกมส์ และจัดจำหน่ายโดย THQ ในวันที่ 25 ตุลาคม ค.ศ. 2011 สำหรับระบบเอ็กซ์บอกซ์ 360, เพลย์สเตชัน 3, วี และนินเทนโด ดีเอส

**อ้างอิง**

**แหล่งข้อมูลอื่น**
 Puss in Boots- Puss in Boots- Puss in Boots- Puss in Boots
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ปฐมบท
หมวดหมู่:ภาพยนตร์เกี่ยวกับแมว
หมวดหมู่:เชร็ค
หมวดหมู่:พุซ อิน บู๊ทส์
หมวดหมู่:ตัวละครที่เป็นมาร์ควิสและมาร์เชอเนส
หมวดหมู่:ภาพยนตร์แอนิเมชันข้ามฝั่ง
หมวดหมู่:ภาพยนตร์โดยดรีมเวิกส์แอนิเมชัน
หมวดหมู่:ภาพยนตร์แอนิเมชันพาราเมาต์พิกเจอส์
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์แอนิเมชันอเมริกันในคริสต์ทศวรรษ 2010
แซลอแมทีเยชอฮ์

โน้ตเปียโน
"แซลอเมชอฮ์" (Salâm-e Šâh ) หรือ "แซลอแมทีเยชอฮ์" (Salâmati-ye Shâh ) เป็นเพลงสรรเสริญพระบารมีและเพลงชาติของอิหร่านกอญัรใน ค.ศ. 1873 ถึง 1909 อาลแฟรด ฌ็อง บาติสต์ เลอแมร์นักดนตรีชาวฝรั่งเศส ประพันธ์ทำนองของเพลงนี้ใน ค.ศ. 1873 ตามพระราชกระแสรับสั่งของนอเซแรดดีน ชอฮ์ กอจอร์
ใน ค.ศ. 1909 หลังระบอบของโมแฮมแมด แอลี ชาฮ์ กอจอร์ล่มสลาย เพลงช่ตินี้จึงยกเลิกใช้งาน และหลังการขึ้นครองราชย์ของแอฮ์แมด ชอฮ์ใน ค.ศ. 1914 จึงมีการใช้เพลงแซลอแมทีเยโดว์เลตแอเลย์เฮอีรอนเป็นเพลงชาติอิหร่าน

**สื่อ**

**อ้างอิง**
หมวดหมู่:วัฒนธรรมอิหร่าน
หมวดหมู่:เพลงชาติอิหร่าน
หมวดหมู่:เพลงภาษาเปอร์เซีย
วิกิพีเดีย:การเลือกตั้งคณะอนุญาโตตุลาการ ธันวาคม 2554/ผู้สมัคร/Pongsak ksm/คำแถลง

===Pongsak ksm**

ผมผู้ใช้:Pongsak_ksm เริ่มต้นเข้าสู่วิกิพีเดีย เมื่อวันที่ 26 มีความสนใจในเกี่ยวกับการเก็บกวาดบทความ และพัฒนาบทความให้มีคุณภาพ โดยมีผลงานการแก้ไขบทความ 22,960 ครั้ง และมีผลงานบทความในระดับคุณภาพ คือ มหาวิทยาลัยเทคโนโลยีราชมงคลล้านนา
ได้รับการแต่งตั้งเป็นผู้ดูแลระบบ เมื่อวันที่ 20 สิงหาคม พ.ศ. 2554 
ความมุ่งมั่นตั้งใจ 
ผมมีความตั้งใจที่อยากจะเห็นวิกิพีเดีย เป็นศูนย์กลางแห่งการเรียนรู้ อุดมไปด้วยเนื้อหาสาระมากกว่าการเป็นกระดานแสดงความคิดเห็น จึงมีความคิดว่า "ภายใต้ความขัดแย้งหรือความแตกต่างของความคิด ก็จะมีเส้นแบ่งของคำว่าวิชาการ และความคิดส่วนตัว แบ่งอยู่ชัดเจน" จึงเป็นทัศนะที่ยึดถือในการทำหน้าที่ผู้ดูแลระบบตลอดระยะเวลาที่ได้ปฏิบัติหน้าที่มา
คำแถลงอื่นๆ
# ข้าพเจ้ามีบัญชีผู้ใช้นี้เพียงบัญชีเดียวในวิกิพีเดียภาษาไทย
# ข้าพเจ้ายินดียอมรับเงื่อนไขของมูลนิธิฯ ว่าด้วยการเข้าถึงข้อมูลส่วนบุคคล
*Pongsak ksm
หมวดหมู่:คำแถลงผู้สมัครรับเลือกตั้งคณะอนุญาโตตุลาการวิกิพีเดีย 2554
โซรูเดชอแฮนชอฮีเยอีรอน

โซรูเดชอแฮนชอฮีเยอีรอน (سرود شاهنشاهی ایران) หรืออีกชื่อว่า "ขอพระองค์ทรงพระเจริญ" (شاهنشه ما زنده بادا) เป็นเพลงสรรเสริญพระบารมีของราชวงศ์ปาห์ลาวีตั้งแต่ ค.ศ. 1933 จนถูกยกเลิกหลังการปฏิวัติอิสลามอิหร่านใน ค.ศ. 1979 ทำนองโดยโมแฮมแมด แฮสซีม แอสแฟร์ (Mohamad Haschim Afsar) บทร้องโดย ร้อยโทดอวูด แนจมี โมแฆดแดม (Lieut. Davood Najmi Moghaddam) เนื้อหาของเพลงโดยรวมเป็นสรรเสริญถึงความกล้าหาญของจักรพรรดิแห่งราชวงศ์ปาห์ลาวี

**เนื้อร้อง**

**อ้างอิง**

**แหล่งข้อมูลอื่น**
  "Imperial Anthem of Iran" at National Anthems Info
หมวดหมู่:วัฒนธรรมอิหร่าน
หมวดหมู่:เพลงชาติอิหร่าน
หมวดหมู่:เพลงภาษาเปอร์เซีย
หมวดหมู่:พระเจ้าชาห์ โมฮัมหมัด เรซา ปาห์ลาวี
แอร์บัสเฮลิคอปเตอร์

แอร์บัสเฮลิคอปเตอร์ หรือชื่อเดิม ยูโรคอปเตอร์ เป็นบริษัทในเครือของแอร์บัส ผู้ผลิตเฮลิคอปเตอร์รายใหญ่ที่สุดของโลกในจำนวนของรายได้  สำนักใหญ่ตั้งอยู่ภายในบริเวณท่าอากาศยานมาร์แซย์โพรว็องส์ ใกล้กับเมืองมาร์แซย์ ในประเทศฝรั่งเศส มีฐานผลิตหลักอยู่ที่ฝรั่งเศส เยอรมนี และสเปน

**อ้างอิง**

**แหล่งข้อมูลอื่น**
  เว็บไซต์ทางการ date=2019-07-25 
หมวดหมู่:อีเอดีเอส
หมวดหมู่:ผู้ผลิตเครื่องบิน
หมวดหมู่:บริษัทที่ก่อตั้งในปี พ.ศ. 2535
หมวดหมู่:ผู้ผลิตยานพาหนะทหาร
แฮปปี้ ฟีต 2

แฮปปี้ ฟีต 2 (Happy Feet Two) เป็นภาพยนตร์คอมพิวเตอร์แอนิเมชัน 3 มิติสำหรับครอบครัว กำกับโดย จอร์จ มิลเลอร์ และเคยร่วมกำกับในเพนกวินกลมปุ๊กลุกขึ้นมาเต้น ซึ่งเป็นภาคแรก โดยมี เอไลจาห์ วูด, โรบิน วิลเลียมส์, พิงก์, เอลิซาเบธ เดลี, โซเฟีย เวอการา และคอมมอน ร่วมงานผลิตที่ ซิดนีย์ ประเทศออสเตรเลีย ซึ่งทำการฉายรอบปฐมทัศน์ในอเมริกาเหนือวันที่ 18 พฤศจิกายน ค.ศ. 2011 ในระบบดิจิทัล 3 มิติ และไอแมกซ์ 3 มิติ ภาพยนตร์ชุดนี้ได้เปิดตัวมาพร้อมกับการ์ตูนสั้นของลูนี่ตูนส์ ในชื่อ I Tawt I Taw a Puddy Tat ที่นำแสดงโดย แมวซิลเวสเตอร์ กับ นกทวิตตี้ โดยภาพยนตร์ชุดนี้ได้อุทิศถึงความทรงจำที่มีต่อ สตีฟ เออร์วิน และ บริตทานี เมอร์ฟี

**เนื้อเรื่องย่อ**
มัมเบิ้ล ซึ่งเป็นจ้าวแห่งการเต้นแท็ปได้พบว่า เอริค ซึ่งเป็นลูกชายของเขาเป็นโรคหวาดกลัวการเต้น โดยเอริคได้หลบหนีออกจากฝูงไป และได้พบกับสเวนซึ่งเป็นเพนกวินบินได้ (ผู้ซึ่งเปิดเผยความลับในภายหลังว่าตนเป็นนกพัฟฟิน) เหตุการณ์กลับเลวร้ายยิ่งขึ้น เมื่ออำนาจแห่งธรรมชาติที่ทรงพลังได้ทำให้ถิ่นอาศัยของมัมเบิ้ลต้องตกในสถาพปิดตายจากโลกภายนอก ช่วงนี้เอง ที่เอริคได้เริ่มเรียนรู้ถึงความกล้าหาญและอดทน ในขณะที่มัมเบิ้ลได้กระทำการระดมเหล่าเพนกวิน และสัตว์น้อยใหญ่นานาชนิด ตั้งแต่แมวน้ำเสือดาว ไปจนถึงแมวน้ำช้างร่างยักษ์ โดยมีกุ้งฝอยตัวเล็กรวมอยู่ด้วย เพื่อแก้ไขปัญหาทุกสิ่งที่เกิดขึ้น

**ตัวละครหลัก**
 มัมเบิ้ล พากย์อังกฤษโดย เอไลจาห์ วูด- ราโมน พากย์อังกฤษโดย โรบิน วิลเลียมส์- กลอเรีย พากย์อังกฤษโดย พิงก์- สเวนผู้ยิ่งใหญ่ พากย์อังกฤษโดย แฮงค์ อาซาเรีย- กุ้งฝอยวิลล์ พากย์อังกฤษโดย แบรด พิตต์- กุ้งฝอยบิล พากย์อังกฤษโดย แมตต์ เดมอน- เอริค พากย์อังกฤษโดย เอวา เอเครส

**การเปิดตัว**

**บ็อกซ์ออฟฟิศ**
ภาพยนตร์ทำรายรับรวมที่ 64,006,466 ดอลลาร์สหรัฐในสหรัฐอเมริกา พร้อมกับในภูมิภาคอื่นที่ 86,000,000 ดอลลาร์สหรัฐ และทำรายรับรวมทั่วโลกที่ 150,403,134 ดอลลาร์สหรัฐ ในช่วงการเปิดตัวสุดสัปดาห์ แฮปปี้ ฟีต 2 มีรายรับที่ 21,237,068 ดอลลาร์สหรัฐเมื่อครั้งที่จัดฉายในโรงภาพยนตร์ 3,606 แห่ง

**การตลาด**

**วิดีโอเกม**
แฮปปี้ ฟีต 2: เดอะวิดีโอเกม ได้รับการพัฒนาโดย KMM เกม ในระบบเพลย์สเตชัน 3, เอ็กซ์บอกซ์ 360 และวี ส่วนเวย์ฟอร์เวิร์ดเทคโนโลยีพัฒนาสำหรับเวอร์ชันนินเทนโด ทรีดีเอส และนินเทนโด ดีเอส

**เพลงประกอบภาพยนตร์**
 วีอาร์เดอะแชมเปี้ยน- ดราโกสเตยาดินเต

**อ้างอิง**

**แหล่งข้อมูลอื่น**
 Happy Feet Two- Happy Feet Two- Happy Feet Two
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์ออสเตรเลีย
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์เกี่ยวกับนกเพนกวิน
หมวดหมู่:ภาพยนตร์ภาคต่อ
หมวดหมู่:ภาพยนตร์แอนิเมชันวอร์เนอร์บราเธอร์ส
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์แอนิเมชัน
หมวดหมู่:ภาพยนตร์ที่มีฉากในทวีปแอนตาร์กติกา
หมวดหมู่:ภาพยนตร์การ์ฟิลด์

หมวดหมู่:การ์ฟีลด์
หมวดหมู่:ภาพยนตร์แอนิเมชันเกี่ยวกับแมว
หมวดหมู่:ภาพยนตร์แอนิเมชันเกี่ยวกับสุนัข
วิกิพีเดีย:การเลือกตั้งคณะอนุญาโตตุลาการ ธันวาคม 2554/ผู้สมัคร/Tmd

หมวดหมู่:ผู้สมัครรับเลือกตั้งคณะอนุญาโตตุลาการวิกิพีเดีย 2554
วิกิพีเดีย:การเลือกตั้งคณะอนุญาโตตุลาการ ธันวาคม 2554/ผู้สมัคร/Tmd/คำแถลง

===Tmd**
ข้าพเจ้า ผู้ใช้:Tmd เริ่มต้นในวิกิพีเดียภาษาไทยครั้งแรก เมื่อวันที่ 2 มีความสนใจเกี่ยวกับการเก็บกวาดบทความทั่ว ๆ ไป โดยเฉพาะอย่างยิ่งมีความตั้งใจที่จะช่วยพัฒนาบทความพระพุทธศาสนาเถรวาทในวิกิพีเดียไทยให้มีคุณภาพเป็นที่ยอมรับและอ้างอิงได้ เท่าที่เวลาส่วนตัวจะเอื้ออำนวย โดยมีผลงานการแก้ไขบทความ 13,134 ครั้ง (ณ เวลาที่สร้างคำแถลง) ปัจจุบันมีผลงานบทความในระดับคัดสรรคือ วันวิสาขบูชา, วันอาสาฬหบูชา และบทความระดับคุณภาพคือ วันมาฆบูชา และ หมู่บ้านคุ้งตะเภา
ข้าพเจ้า มีความเข้าใจเจตนารมณ์ของกระบวนการอนุญาโตตุลาการ ทั้งจากการสำเร็จการศึกษาอบรมในโรงเรียนกฎหมายระดับอุดมศึกษา และประสบการณ์ในชีวิตจริง และมีความยินดียิ่งหากจะได้เป็นส่วนหนึ่งของวิกิพีเดียไทย ในอันที่จะช่วยระงับข้อขัดแย้งและช่วยหาข้อสรุปในสถานการณ์อื่น ๆ อันจะพึงมี เพื่อรักษาให้วิกิพีเดียไทยดำรงมาตรฐานทางวิชาการที่ทุกฝ่ายยอมรับ
คำแถลงอื่นๆ
# ข้าพเจ้า ยืนยันว่ามีคุณสมบัติครบถ้วนตามหลักเกณฑ์ของมูลนิธิว่าด้วยการเข้าถึงข้อมูลส่วนบุคคล
# ข้าพเจ้ายินดียอมรับเงื่อนไขของมูลนิธิฯ ว่าด้วยการเข้าถึงข้อมูลส่วนบุคคล
# ในวิกิพีเดียภาษาไทย ข้าพเจ้ามีบัญชีนี้เพียงบัญชีเดียว
*Tmd
หมวดหมู่:คำแถลงผู้สมัครรับเลือกตั้งคณะอนุญาโตตุลาการวิกิพีเดีย 2554
วิกิพีเดีย:การเลือกตั้งคณะอนุญาโตตุลาการ ธันวาคม 2554/ผู้สมัคร/beamking

หมวดหมู่:ผู้สมัครรับเลือกตั้งคณะอนุญาโตตุลาการวิกิพีเดีย 2554
วิกิพีเดีย:การเลือกตั้งคณะอนุญาโตตุลาการ ธันวาคม 2554/ผู้สมัคร/B20180/คำแถลง

=== B20180**
ข้าพเจ้า ผู้ใช้:B20180 เริ่มเขียนบทความในชื่อบัญชีนี้ครั้งแรก ณ วันที่ 15 รวมการแก้ไขราว 17,570 ครั้ง เป็นผู้เป็นผู้ก่อตั้งสถานีย่อยโทรทัศน์ และมีส่วนร่วมในการบำรุงรักษาสถานีย่อยต่างๆ รวมถึงคอยช่วยเหลือผู้ใช้ใหม่ ตรวจสอบเนื้อหาในวิกิพีเดีย เก็บกวาด ปรับแต่ง จัดรูปแบบบทความ คอยประสานงานกับมิตรในต่างแดนเพื่อสร้างสายสัมพันธ์อันดีต่อกัน ตลอดจนนำเสนอบทความที่น่าสนใจต่อผู้อ่านทุกเพศทุกวัย จากนั้นราวหนึ่งปี ข้าพเจ้าจึงได้รับการเสนอชื่อเป็นผู้ดูแลระบบจากผู้ดูแลท่านหนึ่ง และได้รับการแต่งตั้งเป็นผู้ดูแลระบบ ณ วันที่ 24 พฤษภาคม 2554 รวมถึงในภายหลัง ได้รับความไว้วางใจจากทางเมต้ามอบหมายเป็นผู้ดูแลในโครงการพี่น้องภาษาไทยทุกโครงการที่มีอยู่จนถึงปัจจุบัน และเนื่องด้วยข้าพเจ้าได้รับการเสนอชื่อให้เป็นหนึ่งในคณะอนุญาโตตุลาการจากผู้ใช้ท่านหนึ่ง รวมถึงข้าพเจ้ามีความปรารถนาที่จะเห็นชาววิกิพีเดียไทยสร้างสรรค์สื่อความรู้ร่วมกันอย่างสุขสงบ จึงมีความยินดีที่จะรับหน้าที่นี้ด้วยใจสมัคร โดยมุ่งหวังที่จะผลักดันให้วิกิพีเดียมีส่วนในการรับใช้สังคม และรับใช้ผู้อ่านต่อไป
ทั้งนี้ ข้าพเจ้ามีบัญชีอื่นในการร่วมพัฒนาวิกิพีเดียไทยอีก 2 บัญชี ซึ่งได้แก่ EQ San และ Ahmed เนื่องด้วยมีความปรารถนาที่จะทำการช่วยเหลือผู้คนทั่วไปอยู่เบื้องหลังในบางโอกาส และยืนยันว่าจะปฏิบัติตามเกณฑ์ว่าด้วยการเข้าถึงข้อมูลส่วนบุคคล
*B20180
หมวดหมู่:คำแถลงผู้สมัครรับเลือกตั้งคณะอนุญาโตตุลาการวิกิพีเดีย 2554
วิกิพีเดีย:การเลือกตั้งคณะอนุญาโตตุลาการ ธันวาคม 2554/ผู้สมัคร/Taweetham

หมวดหมู่:ผู้สมัครรับเลือกตั้งคณะอนุญาโตตุลาการวิกิพีเดีย 2554
วิกิพีเดีย:การเลือกตั้งคณะอนุญาโตตุลาการ ธันวาคม 2554/ผู้สมัคร/Octahedron80/คำแถลง

===Octahedron80**

ข้าพเจ้า ผู้ใช้:Octahedron80 เริ่มต้นใช้วิกิพีเดียภาษาไทยครั้งแรกเมื่อ 12 พฤศจิกายน พ.ศ. 2548 (เป็นเวลา 6 ปีเศษ) แต่ก็เคยเข้าร่วมแบบไม่ประสงค์ออกนามมาก่อน ข้าพเจ้าศรัทธาในแนวคิดของวิกิพีเดีย ที่ให้ทุกคนร่วมมือร่วมใจกันพัฒนาและต่อยอดความรู้ของมนุษยชาติได้อย่างเสรี แต่ในความเสรีนั้นเอง ก็มีผู้ไม่ประสงค์ดีมาคอยกลั่นแกล้งให้เกิดความเสียหาย หรือทำให้เกิดความรำคาญใจต่อชาววิกิพีเดีย มีคนเคยบอกข้าพเจ้าว่า "เสรีมิใช่อิสระ" นั่นหมายถึง ความเสรีจะเกิดได้ก็ต่อเมื่อปฏิบัติตามกฎระเบียบและบรรทัดฐานของสังคม ไม่ใช่ความอิสระตามอำเภอใจโดยไม่ฟังเสียงรอบข้าง ข้าพเจ้าทราบดีว่า ใหม่ ๆ ข้าพเจ้าก็นับว่าเป็นคนที่เห็นแก่ตัวมาก่อน ไม่ค่อยฟังเสียงคนอื่น ใช้คำสบประมาทกับผู้อื่นบ้าง แต่เมื่อเข้ามาอยู่ในสังคมนี้แล้วจึงค่อย ๆ ปรับตัว เรียนรู้กับนโยบายให้ถ่องแท้ เรียนรู้ว่าต้องปฏิบัติอย่างไรจึงจะไม่เกิดปัญหา ไม่หาช่องว่างเพื่อแหกกฎ มาจนถึงปัจจุบันนี้ข้าพเจ้าสามารถบอกได้ว่า อยู่ในฐานะผู้รักษาสภาวการณ์ให้เป็นไปตามนโยบาย สามารถแนะนำผู้ใช้มือใหม่ได้ (แต่อาจจะด้วยคำพูดที่ดูค่อนข้างขวานผ่าซาก ผู้ใช้มือใหม่จึงไม่ค่อยให้ความร่วมมือเท่าไร)
ข้าพเจ้ามีความรู้ความเข้าใจในนโยบายต่าง ๆ เป็นอย่างดี แม้อาจจะละเมิดไปบ้างแต่ก็เป็นส่วนน้อยเพราะลืมตัว ทราบว่าสิ่งใดควรไม่ควร พร้อมแนะนำสิ่งที่เห็นว่าดีให้กับคนที่เข้ามาปรึกษา ข้าพเจ้ามีความรู้ความเข้าใจด้านเทคนิคค่อนข้างมาก เนื่องจากข้าพเจ้าทำงานเกี่ยวกับการสร้างเว็บไซต์โดยตรง ทราบว่าเมื่อเว็บมีปัญหาควรแก้ที่ไหน มีคนเคยเสนอให้ข้าพเจ้าเป็นผู้ดูแลแต่ข้าพเจ้าไม่ตอบรับ เนื่องจากข้าพเจ้าต้องมีบทบาทเป็นตัวแทนของผู้ใช้ธรรมดา ในการสอดส่องปัญหาที่เกิดขึ้นในส่วนที่ผู้ดูแลไม่สามารถเห็นได้ อาจจะเรียกว่าผู้ตรวจตราก็เป็นได้ ทุกวันนี้ถ้าว่างก็จะเปิดวิกิพีเดีย เข้าตรงนั้นแก้ไขตรงนี้ งานอาสาสมัครต้องทำตลอดไปไม่มีวันหยุด
ข้าพเจ้ามีบัญชีผู้ใช้อีกหนึ่งชื่อคือ ผู้ใช้:Octahedron81 เป็นบอตสำหรับงานเก็บกวาดเฉพาะกิจ (อาจจะขอเปลี่ยนชื่อในภายหลัง) ข้าพเจ้ารับรองว่ามีคุณสมบัติพื้นฐานตามข้อกำหนดของมูลนิธิวิกิมีเดีย และยอมรับเงื่อนไขว่าด้วยการเข้าถึงข้อมูลส่วนบุคคล
*Octahedron80
หมวดหมู่:คำแถลงผู้สมัครรับเลือกตั้งคณะอนุญาโตตุลาการวิกิพีเดีย 2554
หมากรุกลูอิส

200px
หมากรุกลูอิส (Lewis Chessmen) เป็นหนึ่งในหมากรุกที่มีชื่อเสียงที่สุดในช่วงศตวรรษที่ 12 ตัวหมากรุกหลายตัวทำจากงาของสิงโตทะเล มีรูปทั้งพระราชา พระราชินี บาทหลวง อัศวิน คาดว่าทำในนอร์เวย์ช่วงราวค.ศ.1150-1200 และมีผู้ค้นพบที่เกาะ ไอส์ ออฟ ลูอิส ในประเทศสกอตแลนด์ ช่วงปลายยุคค.ศ.1800 เพียง 78 ตัว ปัจจุบันถูกจัดแสดงอยู่ในพิพิธภัณฑ์อังกฤษในกรุงลอนดอน ประเทศอังกฤษ 67 ตัว และในพิพิธภัณฑ์แห่งชาติสกอตแลนด์ ในเมืองเอดินเบอระ ประเทศสกอตแลนด์ อีก 11 ตัว 

**ประวัติ**
หมากรุกลูอิสคาดว่าน่าจะทำในประเทศนอร์เวย์ ในช่วงศตวรรษที่ 12 ตัวหมากรุกหลายตัวทำจากงาของสิงโตทะเลและมีเพียงบางส่วนที่ทำจากฟันปลาวาฬ เท่าที่ค้นพบล่าสุดเมื่อปีค.ศ. 1838 มีพระราชา 8 ตัว พระราชินี 8 ตัว บาทหลวง 8 ตัว อัศวิน 16 ตัว เรือ 12 ตัว และ เบี้ย 19 ตัว ความสูงของเบี้ยอยู่ที่ 3.5 ถึง 5.8 เซนติเมตร ส่วนพระราชาและพระราชินีมีความสูงอยู่ที่ 7 ถึง 10.2 เซนติเมตร หมากรุกมีลักษณะตาโปนและการแสดงออกทางสีหน้าที่โศกเศร้าและมีความเชื่อกันอย่างกว้างขวางว่าหมากรุกรูอิสใช้เล่นในกระดานสีแดงและสีขาวซึ่งต่างจากปัจจุบันที้เล่นบนกระดานสีดำและสีขาว ปัจจุบันพิพิธภัณฑ์อังกฤษในกรุงลอนดอนมีพระราชา 6 ตัว พระราชินี 5 ตัว บาทหลวง 13 ตัว อัศวิน 14 ตัว เรือ 10 ตัว และ เบี้ย 19 ตัว
ส่วนพิพิธภัณฑ์แห่งชาติสกอตแลนด์ ในเมืองเอดินเบอระมีพระราชา 2 ตัว พระราชินี 3 ตัว บาทหลวง 3 ตัว อัศวิน 1 ตัว และเรือ 2 ตัว

**อ้างอิง**
  British Museum Website. date=2011-09-11 - Murray, H. J. R. (1985). A History of Chess. Oxford University Press.-  publisher=British Museum Press- Stratford, N. (1997). The Lewis chessmen and the enigma of the hoard. The British Museum Press.- Taylor, Michael (1978).  The Lewis Chessmen. British Museum Publications Limited.

**แหล่งข้อมูล**
  The British Museum's page on the chessmen-  National Museums Scotland's pages on the chessmen date=2010-09-12 -  A History of the World in 100 Objects, Number 61: The Lewis Chessmen-  Not Chess pieces, Not from Lewis date=2008-09-06 -  The Isle Of Lewis Chessmen Website
หมวดหมู่:โบราณวัตถุ
หมวดหมู่:งานแกะสลักงาช้าง
กองทัพบกปากีสถาน

กองทัพบกปากีสถาน(پاک فوج Pak Fauj) เป็นกองทัพบกของประเทศปากีสถานสถาปนาขึ้นหลังจากที่ปากีสถานแยกตัวออกจากอินเดียในปี ค.ศ.1947 ได้สถาปนาขึ้นเมื่อ 14 สิงหาคม ค.ศ. 1947 ในปัจจุบันกองทัพปากีสถานมีกองกำลังพร้อมรบทั้งหมด 619,000 นาย และกองกำลังสำรอง 528,000 นาย มีงบประมาณใช้จ่ายด้านกองทัพ 4.80 พันล้านดอลล่าร์สหรัฐ ประเทศปากีสถานเป็นประเทศที่ประกาศตนว่ามีอาวุธนิวเคลียร์30-50ลูก
ปัจจุบันกองทัพปากีสถานมีกองกำลังเข้มแข็งเป็นอันดับที่7ของโลก

**ประวัติ**

**โครงสร้าง**
การจัดแบ่งส่วนราชการของกองทัพบกปากีสถาน ค.ศ.2013

**อ้างอิง**

**แหล่งข้อมูลอื่น**
เว็บไซต์อย่างเป็นทางการ-  Official website of Pakistan Army launched on 6 April 2009-  Official website of Inter Services Public Relations (ISPR) date=2011-09-03 -  Official website of International Defence Exhibition and Seminar (IDEAS) date=2018-03-17 
เว็บไซต์อ้างอิง-  GlobalSecurity.org-  defence.pk – Pakistan Defence-  PakSoldiers.Com – Pakistan Military & Defence News
หมวดหมู่:ประเทศปากีสถาน
หมวดหมู่:กองทัพปากีสถาน
ป
สวนสัตว์ลอสแอนเจลิส

สวนสัตว์ลอสแอนเจลิส
สวนสัตว์ลอสแอนเจลิส หรือชื่ออย่างเป็นทางการว่า สวนสัตว์ลอสแอนเจลิส และ สวนพฤกษศาสตร์ มีเนื้อที่ 113 เอเคอร์ สวนสัตว์แห่งนี้ได้ก่อสร้างเมื่อปี ค.ศ. 1966 และ ตั้งอยู่ที่เมืองลอสแอนเจลิส รัฐแคลิฟอร์เนีย ประเทศสหรัฐอเมริกา ที่ดินและสิ่งอำนวยความสะดวกและสัตว์ การดูแลสัตว์ การบำรุงรักษาพื้นที่ก่อสร้าง การศึกษา ข้อมูลสาธารณะและคณะผู้บริหารเป็นพนักงานเมือง

**ประวัติ**
ตั้งอยู่ที่เมืองลอสแอนเจลิส Griffith Park คือเป็นที่อยู่ของสัตว์ 1,100 ชนิด จากรอบโลก สวนสัตว์แห่งแรกเปิดเมื่อปี 1912 และประมาณ 2 ไมล์ อยู่ทางตอนใต้ของเมือง (ประมาณ 3.2 กิโลเมตร) จนกระทั่งปี ค.ศ. 1965 และได้เคยใช้ถ่ายทำภาพยนตร์เรื่อง Anchorman: The Legend of Ron Burgundy ที่ตั้งปัจจุบันของสวนสัตว์เคยเป็นที่ตั้งของหมู่บ้าน Rodger Young Village และยังเคยใช้เป็นสนามบิน Griffith Park 
มันเป็นความสำเร็จของโครงการผสมพันธุ์ ของสัตว์ที่ำหายากคือ แร้งแคลิฟอร์เนีย ช่วยเพิ่มจำนวนแร้งจากในโลกที่มีน้อยกว่า 22 ตัวในปี ค.ศ. 1980 ให้เพิ่มได้มากกว่า 330 ตัวในปัจจุบัน และเป็นหนึ่งในสวนสัตว์ที่มีไม่กี่แห่งทั่วโลกที่มี สมเสร็จภูเขา

**ดูเพิ่ม**
หมวดหมู่:สวนสัตว์ในสหรัฐ
หมวดหมู่:สวนสัตว์
แบล็กเอาต์ (อัลบั้มของสกอร์เปียนส์)

แบล็กเอาต์ (Blackout) เป็นสตูดิโออัลบั้มชุดที่ 8 ของวงเฮฟวี่เมทัลสกอร์เปียนส์ ออกวางขายในปี ค.ศ. 1982   หลังจากที่ Klaus Meine นักร้องนำของวงไม่สามารถใช้เสียงร้องได้ระหว่างการเขียนอัลบั้มนี้ และเข้ารับการผ่าตัด จนสามารถร้องได้ดังเดิม  

**รายชื่อเพลง**
#"Blackout"  	(Rudolf Schenker, Klaus Meine, Kittelsen)	3:49
#"Can't Live Without You"  	(Schenker, Meine)	3:47
#"No One Like You"  	(Schenker, Meine)	3:57
#"You Give Me All I Need"  	(Schenker, Herman Rarebell)	3:39
#"Now!"  	(Schenker, Meine, Rarebell)	2:35
#"Dynamite"  	(Schenler, Meine, Rarebell)	4:12
#"Arizona"  	(Schenker, Rarebell)	3:56
#"China White"  	(Schenker, Meine)	6:59
#"When the Smoke Is Going Down"  	(Schenker, Meine)	3:51

**บุคลากร**
Klaus Meine  - ร้องนำ
*Matthias Jabs - กีตาร์
*Rudolf Schenker - กีตาร์
*Francis Buchholz - เบส
*Herman Rarebell - กลอง
*โปรดิวเซอร์เพลงโดย Dieter Dierks

**แหล่งข้อมูลอื่น**
หมวดหมู่:อัลบั้มเพลงของสกอร์เปียนส์
หมวดหมู่:อัลบั้มเพลงในปี พ.ศ. 2525
ถังดับเพลิง

เครื่องดับเพลิงแบบอัดความดันไว้
ถังดับเพลิง (fire extinguisher) เป็นอุปกรณ์ดับเพลิงแบบเคลื่อนที่
ประกอบด้วยถังแรงดันซึ่งบรรจุน้ำหรือสารเคมีดับไฟอื่นๆ, พร้อมมือจับ, ไกเปิด/ปิด , สลักนิรภัย, และสายฉีด
ออกแบบไว้สำหรับการดับเพลิงไหม้ที่ยังไม่ลุกลาม
ตัวถังดับเพลิงนั้น มักจะเป็นสีแดงเพื่อให้มองเห็นได้ง่าย และติดตั้งไว้เป็นระยะห่างๆ กันภายในอาคาร,
ซึ่งเมื่อเกิดเหตุเพลิงไหม้ ผู้ใช้สามารถหิ้วถังจากจุดติดตั้งมาในบริเวณที่เกิดเหตุ ดึงสลักนิรภัยออก จับสายฉีดให้ปลายหันเข้าหาเปลวไฟ,
และเมื่อทำการบีบไก น้ำหรือสารเคมีที่อยู่ภายในถังก็จะพุ่งตรงไปยังบริเวณที่ไฟไหม้ และดับไฟลงในที่สุด
ทั้งนี้ ประสิทธิภาพการดับไฟที่เกิดจากเชื้อเพลิงแต่ละชนิดจะแตกต่างกันไป ขึ้นกับชนิดของสารดับเพลิงซึ่งบรรจุอยู่ในถัง

**ชนิดของถังดับเพลิง**
ชนิดของถังดับเพลิงจะจัดแบ่งไว้ตามประเภทของเชื้อเพลิงซึ่งถังนั้นดับได้ โดยจะระบุไว้อย่างชัดเจนบนฉลากข้างถัง,
ซึ่งในประเทศไทยจะใช้การแบ่งประเภทตามมาตรฐาน NFPA 10 ของสหรัฐอเมริกา:
วิธีการใช้
 ประเภท A : เป็นสัญลักษณ์รูปตัว A ในสามเหลี่ยมสีเขียว, สามารถดับไฟที่เกิดจากของแข็ง เช่น ฟืน ยาง ไม้ ผ้า กระดาษ พลาสติก หนังสัตว์ ปอนุ่น ด้าย และ เชื้อประทุ วิธีการดับเพลิงที่ดีที่สุดสำหรับเพลิงประเภทนี้คือการลดความร้อนโดยใช้น้ำฉีด  
 ประเภท B : เป็นสัญลักษณ์รูปตัว B ในสี่เหลี่ยมสีแดง, สามารถดับไฟที่เกิดจากของเหลว และ แก๊ส เช่น น้ำมันทุกชนิด สารโซเว้น แก๊ส ทินเนอร์ แอลกอฮอล์ ยางมะตอย จาระบี และ ก๊าซติดไฟทุกชนิด
 ประเภท C : เป็นสัญลักษณ์รูปตัว C ในวงกลมสีฟ้า, สามารถดับไฟที่เกิดจากเชื้อเพลิงที่มีลักษณะเป็นของแข็ง หรือมีกระแสไฟฟ้าไหลอยู่ เช่น อุปกรณ์ไฟฟ้าทุกชนิด
 ประเภท D : เป็นสัญลักษณ์รูปตัว D ในรูปดาว 5 แฉก, สามารถดับไฟที่เกิดจากการทำปฏิกิริยาของโลหะ
 ประเภท K : เป็นสัญลักษณ์รูปตัว K ในรูปหกเหลี่ยมสีดำ, สามารถดับไฟที่เกิดจากไขมันสัตว์ หรือน้ำมันทำอาหาร

**ชนิดของสารดับเพลิง**
สารดับเพลิงที่ใช้อยู่ในถังดับเพลิงทั่วไปมี 5 ชนิด คือ- ผงเคมีแห้ง: ดับได้เฉพาะแบบ A, B และ C- คาร์บอนไดออกไซด์: ดับได้เฉพาะแบบ A, B และ C- โฟม (โฟมสะสมแรงดัน): ดับได้เฉพาะแบบ A และ B- น้ำ (น้ำสะสมแรงดัน): ดับได้เฉพาะแบบ A- น้ำยาเหลวระเหยฮาโลตรอน: ดับได้เฉพาะแบบ A (ต้องมีความชำนาญ), B และ C

**วิธีการใช้**
217x217pxการใช้ถังดับเพลิงตามมาตรฐานNFPA 10 จะใช้ P.A.S.S. Pย่อมาจากPullคือดึงสลัก Aย่อมาจากAimคือให้เล็งไปที่ฐานของไฟ Sย่อมาจากSqueezeคือให้ค่อยๆบีบคันบีบ สุดท้ายคือ Sย่อมาจากSweep ให้ส่ายหัวฉีดซ้ายและขวา รวมกันเป็นดึง,เล็ง,บีบ,ส่าย จะคล้ายๆกับบ้านเราที่ใช้กันคือ ดึง,ปลด,กด,ส่าย ไม่ว่าจะอย่างใดผู้ใช้ต้องตั้งสติแล้วทำตามขั้นตอนที่ถูกต้อง

**อ้างอิง **
  คู่มือดับเพลิงfix-attempted=yes 

**แหล่งข้อมูลอื่น**
หมวดหมู่:อุปกรณ์ความปลอดภัย
หมวดหมู่:อุปกรณ์ดับเพลิง
อคูสทิกกา (อัลบั้มของสกอร์เปียนส์)

อคูสทิกกา (Acoustica) เป็นอัลบั้มบันทึกการแสดงสดอัลบั้มที่4ของวงสกอร์เปียนส์ ในปีค.ศ. 2001  อคูสทิกกา ถูกบันทึกคอนเสิร์ตไว้ 3 ช่วง , ที่ Convento do Beato, ที่ลิสบอน โปรตุเกส ในเดือนกุมภาพันธ์ 2001 มันเป็นอัลบั้มที่ดูผิดหูผิดตาไปจากอัลบั้มที่ผ่านๆมาเป็นความเห็นของ Klaus Meine นักร้องนำบนปกDVD มีการใช้เสียงแบ็คอัพเป็นนักร้องหญิง ใช้กีตาร์เสริมและ Christian Kolonovits (ได้เคยทำงานร่วมกับวงในอัลบั้ม Moment of Glory)ร่วมเล่นคีย์บอร์ดและจัดเรียงเพลงในการตั้งค่าเสียงต่างๆ และเพิ่ม 4 เพลงใหม่ลงไป "Life is too Short", "Back to You", "I Wanted to Cry" และ "When Love Kills Love" ซึ่งเปิดตัวครั้งเดียว ทุกเพลงใหม่ที่มีการแนะนำจากแผ่น DVD ในขณะที่ "Back to You" และ อีก5 เพลงอื่นไม่ได้ตัดออกจากแผ่นCD และมีการนำเพลงมา cover ใหม่เช่น "Drive" ของ  The Cars "Dust in the Wind" ของ Kansas  "Love of My Life" ของ Queen

**รายชื่อเพลง(ของแผ่นCD)**
#"The Zoo" 5:49
#"Always Somewhere" 4:10
#"Life Is Too Short" 5:18
#"Holiday" 5:55
#"You and I" (Meine) 5:19
#"When Love Kills Love" 4:53
#"Dust in the Wind" (Kerry Livgren) 3:49 (Kansas cover)
#"Send Me an Angel" 5:24
#"Catch Your Train" 3:46
#"I Wanted to Cry (but the Tears Wouldn't Come)" 3:47
#"Wind of Change" (Meine) 5:34
#"Love of My Life" (Freddie Mercury) 2:26 (Queen cover)
#"Drive" (Ric Ocasek) 4:00 (The Cars cover)
#"Still Loving You" 5:45
#"Hurricane 2001" (Schenker/Meine/Rarebell) 4:35

**รายชื่อเพลง(ของแผ่นVCD)**
#Making of Acoustica (video)
#Band interview (video)
#"When Love Kills Love" (video)
#"Holiday" (video)
#"Drive" (video)
#"Send Me an Angel" (video)
#"Rhythm of Love" (audio only)
#"Tease Me Please Me" (audio only)
#"Is There Anybody Out There?" (audio only)

**รายชื่อเพลง(ของแผ่นDVD)**
#"Loving You Sunday Morning" 5:24
#"Is There Anybody There" 4:39
#"The Zoo" 7:15
#"Always Somewhere" 5:26
#"Life is too Short" 6:32
#"Holiday" 6:02
#"You and I" 5:23
#"When Love Kills Love" 5:10
#"Tease Me Please Me" 5:21
#"Dust in the Wind" (original by Kansas) 4:01
#"Send Me an Angel" 5:55
#"Under the Same Sun" 5:25
#"Rhythm of Love" 5:22
#"Back to You" 4:57
#"Catch Your Train" 3:50
#"I Wanted to Cry (But the Tears Wouldn't Come)" 4:07
#"Hurricane 2001" 4:39
#"Wind of Change" 6:56
#"Love of My Life" (original by Queen) 3:00
#"Drive" (original by The Cars) 4:10
#"Still Loving You" 5:45

**บุคลากร**
Klaus Meine - ร้องนำ
*Rudolf Schenker - กีตาร์
*Matthias Jabs - กีตาร์
*James Kottak - กลอง
*Ralph Rieckermann - เบส
*Christian Kolonovits - เปียโน
*Johan Daansen - กีตาร์อคูสติก
*Mario Argandona - เคาะจังหวะ
*Ariana Arcu - เชลโล

**อ้างอิง**
date=2013-10-21 Acousticatour
หมวดหมู่:อัลบั้มเพลงของสกอร์เปียนส์
ลีกภูมิภาค รอบ แชมเปี้ยนส์ ลีก กลุ่ม A

=== สโมสร กลุ่ม A**

**ตารางคะแนน กลุ่ม A**
ทีม กลุ่ม A ที่ได้เลื่อนชั้นขึ้นไปเล่นไทยแลนด์ดิวิชั่น 1ในฤดูกาลหน้า
โนเวย์เอาท์ (2007)

โนเวย์เอาท์ 2007 เป็นรายการมวยปล้ำของดับเบิลยูดับเบิลยูอี จัดเมื่อวันที่ 18 กุมภาพันธ์ ค.ศ. 2007 โดยเป็นครั้งที่ 9 ที่จัดขึ้นในปี 2007 และเป็นการปล้ำทั้ง 3 ค่าย ได้แก่ รอว์, สแมคดาวน์ และ อีซีดับเบิลยู

**ผลการปล้ำ**

**ดูเพิ่ม**
 ดับเบิลยูดับเบิลยูอี โนเวย์เอาท์- รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
  Official No Way Out 2007 website date=2008-05-13 
หมวดหมู่:โนเวย์เอาท์
หมวดหมู่:มวยปล้ำอาชีพในปี พ.ศ. 2550
หมวดหมู่:มวยปล้ำในลอสแอนเจลิส (รัฐแคลิฟอร์เนีย)
โอเวอร์ เดอะ เรนโบว์

โอเวอร์ เดอะ เรนโบว์ (Over the Rainbow) เป็นอัลบั้มที่ 10 ของไม คุรากิ ออกจำหน่ายวันที่  11 มกราคม พ.ศ. 2555 อัลบั้มนี้มีรหัสซีดีคือ VNCM-9016,VNCM-9017,VNCF-9004

**ข้อมูลเพลง**
อัลบั้มนี้เป็นอัลบั้มที่ 10 ของไม คุรากิ ออกจำหน่ายวันที่ 11 มกราคม พ.ศ. 2554 อัลบั้มนี้มีรหัสซีดีคือ VNCM-9016,VNCM-9017,VNCF-9004 โอเวอร์ เดอะ เรนโบว์ เป็นชื่อเพลงใน bonus track ใน อัลบั้ม One Life

**รายชื่อเพลง**
ทุกเพลงแต่งเนื้อร้องโดย ไม คุรากิ

**การนำไปใช้**
 โฆษณา โคเซะ (#11)- ละครของช่อง Tokai (霧に棲む悪魔) (#6)- เพลงปิดที่ 40 ของยอดนักสืบจิ๋วโคนัน (#5)- โฆษณา โรงแรม เนมุเระโนะซาโต้ (#10)- ละคร (HUNTER 〜 sono on'na-tachi, shōkin kasegi 〜) (#1)- ภาพยนตร์ (Ashita ni Kakeru Ai) (#7)- เพลงประกอบ การ์ตูน Wish me mell (#4)

**ชาร์ด**

**แหล่งข้อมูลอื่น**
หมวดหมู่:อัลบั้มเพลงในปี พ.ศ. 2555
หมวดหมู่:อัลบั้มเพลงของมาอิ คูรากิ
ข้อเขียนพนาโคติก

ข้อเขียนพนาโคติก (อักษรละติน: Pnakotic Manuscripts) เป็นตำราเวทสมมุติที่ปรากฏในงานประพันธ์ชุดตำนานคธูลูของเอช. พี. เลิฟคราฟท์ ซึ่งได้รับการกล่าวถึงครั้งแรกในเรื่องสั้น "โพลาริส" ในปี พ.ศ. 2461 และได้รับการกล่าวถึงอีกในผลงานต่อๆมาอย่าง ณ หุบเขาแห่งความวิปลาส (พ.ศ. 2479) เดอะดรีมเควสต์ออฟอันโนนคาดัธ (พ.ศ. 2469) เทพอื่น (พ.ศ. 2478) ทั้งยังได้รับการอ้างถึงโดยนักประพันธ์คนอื่นๆที่เขียนเรื่องในงานชุดนี้ด้วยเช่นกัน ทั้งนี้ ข้อเขียนพนาโคติก นั้นเป็นตำราเวทสมมุติเล่มแรกที่เลิฟคราฟท์นำมาใช้ในเรื่อง

**ประวัติสมมุติ**
ข้อเขียนพนาโคติกนั้นได้รับการประพันธ์ก่อนหน้าที่จะมีมนุษย์ โดยเดิมทีเป็นม้วนคัมภีร์ซึ่งเชื่อว่าห้าบทแรกนั้นแต่งโดยมหาเผ่าพันธุ์แห่งยิธเนื่องจากมีเนื้อหาซึ่งเป็นประวัติศาสตร์ของยิธเธียนอยู่ด้วย แต่เนื่องจากเนื้อหาส่วนนี้ใกล้เคียงกับ เศษภาชนะแห่งเอลท์ดาวน์ จึงมีความเป็นไปได้ว่าเอลเดอร์ธิงจะเป็นผู้แต่งเนื้อหาส่วนนี้ด้วยเช่นกัน ชื่อของข้อเขียนนั้นมาจากที่เดิมทีได้รับการเก็บไว้ในเมืองหอสมุด พนาโคตัส ของยิธเธียน
มนุษย์แห่งโลมาร์นั้นได้ศึกษาข้อเขียนพนาโคติกอย่างจริงจัง จนกระทั่งได้เผยแพร่ไปยังดินแดนไฮเปอร์บอเรียและแปลเป็นภาษาท้องถิ่น และมนุษย์แห่งวูรมิก็ได้เขียนเพิ่มเติมเนื้อหาในข้อเขียนพนาโคติกเข้าไปอีก ในช่วงคริสตร์ศตวรรษที่ 15นั้น ได้มีการแปลข้อเขียนพนาโคติกเป็นภาษาอังกฤษ แต่ก็ไม่เคยมีการรวบรวมเป็นเล่มสมบูรณ์เลย แม้ว่ามหาวิทยาลัยขนาดใหญ่ในอเมริกาและยุโรป รวมทั้งห้องสมุดมหาวิทยาลัยมิสคาทอนิค เมืองอาร์คัม รัฐแมสซาชูเซตส์ (ทั้งมหาวิทยาลัยมิสคาทอนิคและเมืองอาร์คัมเป็นสถานที่สมมุติในงานประพันธ์ของเลิฟคราฟท์) จะมีสำเนาของฉบับแปลเหล่านี้อยู่แต่ก็ไม่ใช่ฉบับสมบูรณ์ทั้งสิ้น ส่วนม้วนคัมภีร์ซึ่งเป็นฉบับดั้งเดิมนั้นแม้จะเคยมีการสืบทอดมาในลัทธิลี้ลับโดยแปลเป็นภาษากรีกชื่อ พนาโคติกา แต่ก็สาบสูญไปจากโลกนี้แล้ว มีเพียงที่วิหารของนักบวชบาร์ไซ เมืองอุลธาร์ ในโลกแห่งความฝันเท่านั้นซึ่งมีม้วนคัมภีร์เดิมเก็บไว้
ข้อเขียนพนาโคติกนั้นครอบคลุมเนื้อหาไว้อย่างกว้างขวาง รวมถึงคำบรรยายลักษณะ ความสัมพันธ์และพิธีกรรมที่เกี่ยวข้องกับเหล่าเทพทั้งเกรทโอลด์วันและเอาเตอร์ก็อด

**หมายเหตุ**

**อ้างอิง**
  accessdate=July 25, 2005- Harms, Daniel. "Lomar" in The Encyclopedia Cthulhiana (2nd ed.), pp. 185-6. Chaosium, Inc., 1998. ISBN 1-56882-119-0.
 —"Pnakotic Manuscripts", pp. 242-3. Ibid.-  isbn=0-313-31578-7-  accessdate=August 20, 2006
หมวดหมู่:หนังสือ
หมวดหมู่:ตำนานคธูลู
สัญญารัก วันหิมะโปรย

สัญญารัก วันหิมะโปรยเป็นภาพยนตร์เกาหลีเข้าฉายในปีค.ศ.2007 กำกับการแสดงโดย Han Sang Hye นำแสดงโดยนักแสดงเกาหลี อี จุน-กีและนักแสดงสาวญี่ปุ่น อาโออิ มิยาซากิ 

**เนื้อเรื่อง**
มิน (อี จุน-กี) เป็นเด็กเกาหลีย้ายตามพ่อมาญี่ปุ่นซึ้งเป็นช้างปั้น วันหนึ่ง ณ ศาลท้องถิ่นเขาได้พบกับนานาเอะ (มิยาซากิ) สาวญี่ปุ่นที่สวยงามเธอปรารถนาที่จะเป็นจิตรกร ในนาทีนั้นมินตกหลุมรักตั้งแต่แรกเห็นและพบว่าใน นานาเอะ เข้าเรียนที่โรงเรียนเดียวกับเขา มิตรภาพของพวกเขาพัฒนาอย่างรวดเร็วแม้จะมีความแตกต่างทางวัฒนธรรมและภาษาของพวกเขา แต่เมื่อคุณยายของมินเกิดล้มป่วยมินเร่งรีบกลับมาเกาหลีโดยกะทันหัน ไม่ต้องมีเวลาที่จะอธิบายสถานการณ์ที่ นานาเอะ หลังจากที่คุณยายของมินหายป่วยมินรีบกลับไปที่ญี่ปุ่น แต่หานานาเอะ โดยที่มินไม่รู้ถึงความรู้สึกที่แท้จริงของนานาเอะ และทำไมนานาเอะได้หายไปเพราะเหตุใด?

**นักแสดง**
อี จุน-กี เป็น มิน
*อาโออิ มิยาซากิ เป็น นานาเอะ
*คิมิโกะ โยะ
*โอโตฮะ
*อายากะ โมริตะ
*ชุง ชิโอยะ
*มิยุ ยางีว
*ลี-ฮวัน เป็น Kim Da - Hyeon
หมวดหมู่:ภาพยนตร์เกาหลีใต้
หมวดหมู่:ภาพยนตร์ญี่ปุ่น
ภรณี มหานนท์

ดร.ท่านผู้หญิงภรณี มหานนท์ (สกุลเดิม กีรติบุตร ; พ.ศ. 2488) รองราชเลขานุการในพระองค์ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สำนักราชเลขาธิการ  
ภรณีเป็นบุตรีของพล.ต.ท.ประจวบ และ คุณหญิงกระจ่างศรี กีรติบุตร เกิดเมื่อวันที่ 5 กุมภาพันธ์ พ.ศ. 2488 เป็นบุตรสาวคนโต ในจำนวนพี่น้อง 4 คน เป็นหลานของนายประเทือง กีรติบุตร และต่อมาสมรสกับพล.ต.อ.ณรงค์ มหานนท์ อดีตอธิบดีกรมตำรวจ
จบการศึกษาจาก โรงเรียนมาแตร์เดอีจนจบมัธยมปีที่ 8 เมื่อ 2504 คณะรัฐศาสตร์ จุฬาฯ รุ่นที่ 14 (เรียน 3 เดือนก็สอบชิงทุน) ปริญญาตรีทางสังคมวิทยา ที่คอลเลจ ออฟนิวโรเชล นิวยอร์ก และ ปริญญาโทและเอก ทางรัฐประศาสนศาสตร์จากมหาวิทยาลัยนิวยอร์ก 

ท่านผู้หญิง ภรณี มหานนท์ เริ่มเข้าทำงานเป็นเจ้าหน้าที่กรมวิเทศสหการ, 2512 กรรมการบริหารสมาคมนักเรียนเก่ามาแตร์เดอีวิทยาลัย, 2513 อาจารย์ คณะรัฐประศาสนศาสตร์ สถาบันบัณฑิตพัฒนบริหารศาสตร์ (นิด้า), 2518 ผู้เชี่ยวชาญทางรัฐประศาสนศาสตร์ อีสเวสเซนเตอร์ ฮาวาย, 2518 รองเลขาธิการสภาสังคมสงเคราะห์, 2523 รองคณบดี คณะรัฐประศาสนศาสตร์ สถาบันบัณฑิตพัฒนบริหารศาสตร์ (นิด้า), 2525 คณบดี คณะรัฐประศาสนศาสตร์ สถาบันบัณฑิตพัฒนบริหารศาสตร์ (นิด้า), 1 ตุลาคม 2526 นายกสมาคมแม่บ้านตำรวจ คนที่ 1 (ปี 2526-2530), เลขาธิการสหพันธ์สตรีนักธุรกิจ และวิชาชีพ กรรมการสมาคมไทย-อเมริกัน, 2531 ที่ปรึกษาสมาคมนักเรียนเก่ามาแตร์เดอีวิทยาลัย และ นายกสมาคมนักเรียนเก่ามาแตร์เดอีวิทยาลัย
ต่อมาท่านผู้หญิง ภรณี มหานนท์ ได้เข้ารับราชการที่สำนักราชเลขาธิการ ตั้งแต่เดือนตุลาคม 2528 เป็นวิทยากรพิเศษ กองราชเลขานุการ, 1 ตุลาคม 2529 รองราชเลขานุการในพระองค์สมเด็จพระบรมราชินีนาถ ฝ่ายศิลปาชีพ (เทียบเท่าผู้ช่วยราชเลขาธิการ) และเมื่อวันที่ 29 มิถุนายน พ.ศ. 2545 เป็นรองราชเลขานุการในพระองค์สมเด็จพระบรมราชินีนาถ (เทียบเท่ารองราชเลขาธิการ) ในปัจจุบัน
ภรณีได้รับรางวัลสุภาพสตรีผู้มีบุคคลิกดีเด่นสาขาข้าราชการของสมาคมส่งเสริมบุคคลิกสตรี เมื่อ พ.ศ. 2530

**เครื่องราชอิสริยาภรณ์**
ท่านผู้หญิงภรณี มหานนท์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้

**เครื่องราชอิสริยาภรณ์ไทย**

**เครื่องราชอิสริยาภรณ์ต่างประเทศ**
 เยอรมนี :
** พ.ศ. 2527 – 80px เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นกางเขนมหาเกียรติคุณ- สเปน :
** พ.ศ. 2530 – 80px เครื่องราชอิสริยาภรณ์กิตติคุณฝ่ายพลเรือน ชั้นที่ 2- เดนมาร์ก :
** พ.ศ. 2544 – 80px เครื่องราชอิสริยาภรณ์แดนเนอโบร ชั้นที่ 2- บรูไน :
** พ.ศ. 2545 – 80px เครื่องราชอิสริยาภรณ์เสรี ปาดูกา มาห์โกตา บรูไน ชั้นที่ 2- สวีเดน :
** พ.ศ. 2546 – 80px เครื่องราชอิสริยาภรณ์ดาวขั้วโลก ชั้นที่ 2- เนเธอร์แลนด์ :
** พ.ศ. 2547 – 80px เครื่องราชอิสริยาภรณ์ออเรนจ์-นัสเซา ชั้นที่ 2

**อ้างอิง**
หมวดหมู่:ท่านผู้หญิง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญรัตนาภรณ์ ภ.ป.ร.3
หมวดหมู่:ข้าราชการพลเรือนชาวไทย
หมวดหมู่:บุคคลจากโรงเรียนมาแตร์เดอีวิทยาลัย
หมวดหมู่:บุคคลจากคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:คู่สมรสของนักการเมืองไทย
สุภรภ์เพ็ญ หลวงเทพนิมิต

ท่านผู้หญิง สุภรภ์เพ็ญ หลวงเทพนิมิต หรือชื่อเดิม สุภรเพ็ญ หลวงเทพ (สกุลเดิม ณ พัทลุง) รองราชเลขานุการในพระองค์สมเด็จพระนางเจ้าสิริกิติ์ พระบรมราชินีนาถ สำนักราชเลขาธิการ และผู้รับผิดชอบโรงฝึกศิลปาชีพฯ สวนจิตรลดา
ด้านชีวิตครอบครัวท่านผู้หญิง สุภรภ์เพ็ญสมรสกับ พล.ต.ศิรช์ณรงค์ หลวงเทพนิมิต ผู้บัญชาการมณฑลทหารบกที่ 14

**เครื่องราชอิสริยาภรณ์**
ท่านผู้หญิงสุภรภ์เพ็ญ หลวงเทพนิมิต ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้

**เครื่องราชอิสริยาภรณ์ไทย**

**เครื่องราชอิสริยาภรณ์ต่างประเทศ**
 เยอรมนี :
** พ.ศ. 2527 – 80px เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 4

**อ้างอิง**
หมวดหมู่:ท่านผู้หญิง
หมวดหมู่:บุคคลจากโรงเรียนเตรียมอุดมศึกษา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญรัตนาภรณ์ ภ.ป.ร.4
หมวดหมู่:ผู้ได้รับเหรียญรัตนาภรณ์ ว.ป.ร.3 (ร.10)
หมวดหมู่:สกุล ณ พัทลุง
พงา ธรรมศักดิ์

ท่านผู้หญิงพงา ธรรมศักดิ์ (สกุลเดิม เพ็ญชาติ; 26 พฤษภาคม พ.ศ. 2455 — 16 กรกฎาคม พ.ศ. 2544) เป็นบุตรคนโตจากทั้งหมดสี่คนของพระยาอรรถกฤตนิรุตติ์ (ชม เพ็ญชาติ) กับคุณหญิงแม้น อรรถกฤตนิรุตติ์ (สกุลเดิม เกียวสาม) เกิดที่จังหวัดพังงา ในช่วงที่พระยาอรรถกฤตนิรุตติ์ดำรงตำแหน่งเป็นผู้พิพากษาหัวหน้าศาลเมืองพังงา ต่อมาพระบาทสมเด็จพระมงกุฎเกล้าเจ้าอยู่หัว โปรดเกล้าพระราชทานนามสกุล เพ็ญชาติ (สะกดด้วยอักษรโรมันว่า Benyajâti) แก่บิดาและปู่ของเธอ เมื่อ พ.ศ. 2458 พงาสำเร็จการศึกษาระดับมัธยมศึกษาจากโรงเรียนเซนต์ฟรังซีสซาเวียร์คอนแวนต์
พงาสมรสกับศาสตราจารย์ สัญญา ธรรมศักดิ์ อดีตประธานองคมนตรี นายกรัฐมนตรี 2 สมัย และ อดีตประธานศาลฎีกา มีบุตร 2 คน คือ ชาติศักดิ์ ธรรมศักดิ์ และ นายแพทย์ จักรธรรม ธรรมศักดิ์ 
ท่านผู้หญิงพงา ธรรมศักดิ์ ถึงแก่อนิจกรรม เมื่อวันที่ 16 กรกฎาคม พ.ศ. 2544 สิริอายุได้ 89 ปี มีพิธีพระราชทานเพลิงศพพร้อมกับนายสัญญา ธรรมศักดิ์เมื่อวันที่ 21 กันยายน พ.ศ. 2545 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

**เครื่องราชอิสริยาภรณ์**

**ลำดับสาแหรก**

**อ้างอิง**
2544
หมวดหมู่:ท่านผู้หญิง
หมวดหมู่:บุคคลจากโรงเรียนเซนต์ฟรังซีสซาเวียร์คอนแวนต์
หมวดหมู่:คู่สมรสของนายกรัฐมนตรีไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:บุคคลจากอำเภอเมืองพังงา
จงกล กิตติขจร

ท่านผู้หญิงจงกล กิตติขจร (สกุลเดิม ถนัดรบ; 14 มกราคม พ.ศ. 2457 - 13 กรกฎาคม พ.ศ. 2555) เป็นภริยาของจอมพล ถนอม กิตติขจร นายกรัฐมนตรีคนที่ 10 ของไทย อดีตประธานมูลนิธิราชประชาสมาสัยในพระบรมราชูปถัมภ์

**ประวัติ**
ท่านผู้หญิง จงกล กิตติขจร เกิดเมื่อวันที่ 14 มกราคม พ.ศ. 2457 ตรงกับรัชสมัยของรัชกาลที่ 6 เป็นบุตรีคนที่ 5 ของ พันเอก หลวงจบกระบวนยุทธ (แช่ม ถนัดรบ) และคุณหญิงเครือวัลย์ จบกระบวนยุทธ มีพี่น้อง 9 คน
ต่อมาได้สมรสกับจอมพลถนอม  กิตติขจร ในปี พ.ศ. 2473 ในขณะที่มียศเป็นร้อยโท (ร.ท.) มีบุตรธิดาทั้งสิ้น 6 คน ได้แก่- นางนงนาถ เพ็ญชาติ (พ.ศ. 2474-ปัจจุบัน) - พันเอก ณรงค์ กิตติขจร (พ.ศ. 2476-พ.ศ.2567) สมรสกับคุณสุภาพร (จารุเสถียร) กิตติขจร - คุณหญิงนงนุช จิรพงศ์ - พลอากาศเอก ยุทธพงศ์ กิตติขจร - คุณหญิงทรงสุดา ยอดมณี (พ.ศ. 2487-ปัจจุบัน) สมรสกับ ร้อยโท ดร.สุวิทย์ ยอดมณี - คุณหญิงทรงสมร คชเสนี (พ.ศ. 2489-ปัจจุบัน) สมรสกับ พลเรือเอก สุภา คชเสนี
นอกจากนี้ยังรับหลานอีก 2 คน ซึ่งเป็นบุตรของน้องสาวของท่านผู้หญิงจงกลมาเลี้ยงดูดุจลูกแท้ ๆ ของท่านเอง คือ- พลตำรวจตรี นเรศ คุณวัฒน์ - นรา คุณวัฒน์ 
ท่านผู้หญิงจงกลได้ประกอบกิจกรรมทางสังคมต่าง ๆ ที่เป็นที่รู้จักกันดี ได้แก่ การจัดจำหน่ายดอกป๊อปปี้เพื่อค่าทุนให้แก่ทหารผ่านศึกและครอบครัว เป็นประจำในวันที่ 3 กุมภาพันธ์ ของทุกปี หรือวันทหารผ่านศึก

**การศึกษา**
โรงเรียนพร้อมวิทยามูล
*โรงเรียนขัตติยานีผดุง 
*โรงเรียนทัตสิงหเสนี
*โรงเรียนสตรีวิทยา
*โรงเรียนอัสสัมชัญคอนแวนต์
*โรงเรียนเซนต์ฟรังซีสซาเวียร์คอนแวนต์

**มรณกรรม**
ท่านผู้หญิงจงกล กิตติขจร ถึงแก่อนิจกรรมในวันที่ 13 กรกฎาคม พ.ศ. 2555 เวลา 17.30 น. ที่โรงพยาบาลบำรุงราษฎร์ ด้วยโรคหัวใจล้มเหลว สิริอายุได้ 98 ปี
พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ไปในการพระราชทานเพลิงศพ ท่านผู้หญิงจงกล กิตติขจร ม.ป.ช., ม.ว.ม., ท.จ.ว., ภ.ป.ร. 2 ณ เมรุหลวงหน้าพลับพลาอิศริยาภรณ์ วัดเทพศิรินทราวาส เขตป้อมปราบศัตรูพ่าย กรุงเทพมหานคร เมื่อวันอาทิตย์ที่ 9 กุมภาพันธ์ พ.ศ. 2557 เวลา 17.09 น.

**เครื่องราชอิสริยาภรณ์**

**อ้างอิง**
2555
หมวดหมู่:ท่านผู้หญิง
หมวดหมู่:คู่สมรสของนายกรัฐมนตรีไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับเหรียญรัตนาภรณ์ ภ.ป.ร.2
หมวดหมู่:เสียชีวิตจากภาวะหัวใจล้มเหลว
หมวดหมู่:สกุลกิตติขจร
หมวดหมู่:สกุล ณ พัทลุง
หมวดหมู่:บุคคลจากโรงเรียนอัสสัมชัญคอนแวนต์
หมวดหมู่:บุคคลจากโรงเรียนสตรีวิทยา
หมวดหมู่:บุคคลจากโรงเรียนเซนต์ฟรังซีสซาเวียร์คอนแวนต์
วิจิตรา ธนะรัชต์

ท่านผู้หญิงวิจิตรา ธนะรัชต์ (สกุลเดิม ชลทรัพย์; 30 เมษายน พ.ศ. 2464 – 18 ธันวาคม พ.ศ. 2545) เป็นทั้งภรรยาและญาติของจอมพล สฤษดิ์ ธนะรัชต์ อดีตนายกรัฐมนตรีไทย

**ประวัติ**
วิจิตราเป็นธิดาของนาวาโท พระศรการวิจิตร (ช้อย ชลทรัพย์) กับคุณหญิงประเทียบ ชลทรัพย์ (สกุลเดิม พุ่มพวงเพชร) แต่บิดามารดาแยกทางกันตั้งแต่เธอยังเด็ก มีน้องสาวร่วมมารดาคือจงกลนี จันทรสาขา (ต่อมาเป็นภรรยาของสงวน จันทรสาขา น้องชายต่างบิดาของจอมพล สฤษดิ์ ธนะรัชต์) วิจิตราเคยศึกษาในระดับมัธยมศึกษาที่โรงเรียนสตรีวิทยา แต่ไม่จบการศึกษา จากนั้นเข้าเรียนตัดเย็บและทำอาหารที่โรงเรียนหัตถากรยุพดีเป็นเวลาสองปี และออกมาเป็นช่างตัดเย็บเสื้อผ้า
วิจิตราสมรสกับจอมพล สฤษดิ์ ธนะรัชต์ เมื่อวันที่ 1 ตุลาคม พ.ศ. 2491 โดยมีจอมพล แปลก พิบูลสงครามเป็นเจ้าภาพ ทั้งสองเป็นญาติกันทางฝ่ายมารดา และสฤษดิ์มีศักดิ์เป็นน้าของเธอ แต่ไม่มีบุตร-ธิดาด้วยกัน

ท่านผู้หญิงวิจิตรา ธนะรัชต์ ถึงแก่อนิจกรรมเมื่อวันที่ 18 ธันวาคม พ.ศ. 2545 สิริอายุได้ 81 ปี

**เครื่องราชอิสริยาภรณ์**

**อ้างอิง**
หมวดหมู่:ท่านผู้หญิง
หมวดหมู่:คู่สมรสของนายกรัฐมนตรีไทย
หมวดหมู่:ชาวไทยเชื้อสายลาว
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
หมวดหมู่:บุคคลจากโรงเรียนสตรีวิทยา
หมวดหมู่:สฤษดิ์ ธนะรัชต์
หมวดหมู่:บุคคลในประวัติศาสตร์กรุงรัตนโกสินทร์
ไสว จารุเสถียร

ท่านผู้หญิงไสว จารุเสถียร (สกุลเดิม ปานประสิทธิ์; 16 ธันวาคม พ.ศ. 2461 – 29 มิถุนายน พ.ศ. 2551) เป็นบุตรีของ ร.ต.วอน กับฮวย ปานประสิทธิ์ ต่อมาสมรสกับจอมพล ประภาส จารุเสถียรอดีตรองนายกรัฐมนตรี มีบุตร–ธิดา 6 คน ได้แก่- ร.ท.ตวงสิทธิ์ จารุเสถียร- ร.อ.หญิง สุมิตรา จารุเสถียร- สุภาพร กิตติขจร (สมรสกับ พ.อ.ณรงค์ กิตติขจร)- พล.ท.ประยุทธ จารุเสถียร- คุณหญิง อรพรรณ ศศิประภา (สมรสกับ พล.อ.ยุทธศักดิ์ ศศิประภา) - คุณหญิง ศุภนภา อัตตะนันทน์ (สมรสกับ พล.อ.สมทัต อัตตะนันทน์)

**เครื่องราชอิสริยาภรณ์**

**อ้างอิง**
หมวดหมู่:ท่านผู้หญิง
หมวดหมู่:คู่สมรสของนักการเมืองไทย
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:สกุลจารุเสถียร
แว็นตส์ปิลส์

แว็นตส์ปิลส์ (Ventspils, Lv-Ventspils.ogg; Windau, De-Windau.ogg; Виндава) เป็นเมืองทางตะวันตกเฉียงเหนือของประเทศลัตเวีย เป็นเมืองใหญ่เป็นอันดับที่ 6 ของประเทศ จากข้อมูลในช่วงต้นของ ค.ศ. 2020 มีประชากร 33,906 คน แว็นตส์ปิลส์ตั้งอยู่บริเวณปากแม่น้ำแว็นตา บนฝั่งทะเลบอลติก ชื่อของเมืองมีความหมายว่า "ปราสาทแม่น้ำแว็นตา" แว็นตส์ปิลส์ยังคงถือครองสถิติเมืองที่ร้อนที่สุดของประเทศที่อุณหภูมิ 1 ในวันที่ 4 สิงหาคม ค.ศ. 2014
แว็นตส์ปิลส์ตั้งเป็นเมืองเมื่อคริสต์ศตวรรษที่ 14 เป็นเมืองท่าที่สำคัญของประเทศรัสเซียก่อนสงครามโลกครั้งที่หนึ่ง เยอรมนีเข้ายึดครองในช่วงสงครามโลกครั้งที่สอง

**เมืองพี่น้อง**
แว็นตส์ปิลส์เป็นเมืองพี่น้องกับเมืองดังนี้:
*FRA ลอรีย็อง ประเทศฝรั่งเศส
*CHN หนิงปัว ประเทศจีน
*BLR Novopolotsk ประเทศเบลารุส
*BLR Polotsk ประเทศเบลารุส
*GER ชตราลซุนท์ ประเทศเยอรมนี
*SWE Västervik ประเทศสวีเดน

**อ้างอิง**

**แหล่งข้อมูลอื่น**
  City's Official Website date=2012-09-14 
หมวดหมู่:เมืองในประเทศลัตเวีย